**Opis predmetu zákazky**

Názov zákazky: „**Zabezpečenie odberu, prepravy a zneškodňovania zdravotníckeho odpadu**“

Verejný obstarávateľ: **Univerzitná nemocnica Bratislava**

**Predmet zákazky:**

Predmetom zákazky je zabezpečenie odberu, prepravy a zneškodňovania zdravotníckeho odpadu v zmysle Zákona č. 79/2015 Z. z. o odpadoch v znení neskorších predpisov a vyhlášky MŽP SR č. 284/2001 Z.z. v znení neskorších predpisov, ktorou sa ustanovuje Katalóg odpadov začlenených do kategórie: nebezpečné odpady (N) a ostatné odpady (O), do skupiny 18:180102, 180103, 180108, 180202, 150110, 180106 a 180109.

Odberateľ odpadov sa preukáže platnými povoleniami – rozhodnutiami na predmetnú činnosť. Odberateľ zdravotných odpadov ich bude zneškodňovať legislatívnym spôsobom a v súlade s platným povolením vydaným pôvodcovi odpadov (D10, R1).

Miestom poskytovania služby je UNB, Nemocnica sv. Cyrila a Metoda, Zariadenie na zber odpadov, Antolská 11, 851 07 Bratislava v prípade objednávok a Nemocnica akad. L. Dérera, Limbová 5, 833 05 Bratislava v prípade vystavenia mimoriadnych objednávok.

Odberateľ odpadov bude pôvodcovi odpadov predkladať príslušnú dokumentáciu o nakladaní so zdravotníckym odpadom v súlade s platnými zákonnými predpismi v odpadovom hospodárstve:

1) sprievodný list nebezpečných odpadov,

2) doklad o skutočnej hmotnosti zneškodňovaného odpadu.

Tieto doklady potvrdené všetkými subjektmi, ktoré sa na nakladaní s odpadmi zúčastňujú, bude odberateľ odpadov predkladať pôvodcovi odpadov spolu s účtovným dokladom – faktúrou najneskôr do piateho pracovného dňa v mesiaci nasledujúcom po dni poskytnutia služby, aby si mohol pôvodca odpadov splniť nahlasovacie povinnosti voči orgánom štátnej správy. Dohodnutá cena za službu – predmet zákazky - bude pevná a konečná, vrátane všetkých nákladov.

**Časť 2 - Zabezpečenie odberu, prepravy a zneškodňovania zdravotníckeho odpadu pre Nemocnicu akad. L. Dérera, Limbová 5, 833 05 Bratislava:**

Na pracovisko Zariadenie na zber odpadov Nemocnice sv. Cyrila a Metoda, Antolská 11, 851 07 Bratislava pristaví poskytovateľ 2 veľkokapacitné kontajnery 30 – 40 m3 (pri vývozoch sa pristavia na výmenu 2 prázdne a odvezú 2 plné kontajnery).

Počet vývozov 1x za týždeň.

Táto časť opisu predmetu zákazky obsahuje odpad vyprodukovaný z Nemocnice akad. L. Dérera, Limbová 5, 833 05 Bratislava.

Pôvodca odpadov je oprávnený vystavovať mimoriadne objednávky v maximálnom množstve 10 mimoriadnych objednávok počas trvania rámcovej dohody. Miestom plnenia vystavenej

 mimoriadnej objednávky je Nemocnica akad. L.Dérera, Limbová 5, 833 05 Bratislava. Pôvodca odpadov bude na základe rámcovej dohody oprávnený vystaviť mimoriadnu objednávku maximálne v dvoch po sebe nasledujúcich kalendárnych mesiacoch. Mimoriadna objednávka vystavená pôvodcom odpadov na základe rámcovej dohody nesmie presiahnuť 25 000 kg/mesiac pokiaľ ide o množstvo odpadu, ktorého odber, prepravu, ďalšie nakladanie a zneškodnenie resp. zhodnotenie pôvodca odpadov požaduje na základe vystavenej mimoriadnej objednávky.Pri vystavení mimoriadnej objednávky je odberateľ odpadov povinný pristaviť kontajner, prípadne kontajnery takej veľkosti/objemu aby zabezpečil odber,prepravu, ďalšie nakladanie a zneškodnenie odpadu do konca kalendárneho mesiaca, a to na miesto plnenia, ktorým je Nemocnica akademika Ladislava Dérera, Limbová 5, 833 05 Bratislava a následne tento kontajner, prípadne kontajnery odviezť za účelom ich odváženia do Nemocnice sv. Cyrila a Metoda, Antolská 11, 851 07 Bratislava a poskytnutia služieb tvoriacich predmet rámcovej dohody.

**Zoznam zdravotníckeho odpadu**

|  |  |  |
| --- | --- | --- |
|  | **Druh odpadu** | **Množstvo v kg** |
| **1.** | 18 01 03 - Odpady, ktorých zber a zneškodňovanie podliehajú osobitným požiadavkám z hľadiska prevencie nákazy | 1 360 200 |
| **2.** | 18 01 02 - Časti a orgány tiel vrátane krvných vreciek a krvných konzerv okrem 18 01 03 | 11 760 |
| **3.** | 18 01 08 - Cytotoxické a cytostatické liečivá | 0 |
| **4.** | 18 01 09 - Liečivá iné ako uvedené v 18 01 08 | 1200 |
| **5.** | 18 02 02 - Odpady, ktorých zber a zneškodňovanie podliehajú osobitným požiadavkám z hľadiska prevencie nákazy | 0 |
| **6.** | 15 01 10 - Obaly obsahujúce zvyšky nebezpečných látok alebo kontaminované nebezpečnými látkami | 0 |
| **7.** | 18 01 06 - Chemikálie pozostávajúce z nebezpečných látok alebo obsahujúce nebezpečné látky | 10 |
| **SPOLU** |  | **1 373 170** |